CHO ไตรมาส 1 ขาดทุน 157 ลบ. พิษโควิดฉุดออเดอร์สะดุด-แบกต้นทุนเพิ่ม
CHO ไตรมาส 1 ขาดทุน 157 ลบ. จากการชะลอคำสั่งซื้อของลูกค้าในประเทศและลูกค้าในกลุ่มสายการบินทั้งในประเทศและต่างประเทศที่ได้รับผลกระทบจากการแพร่ระบาดเชื้อไวรัส COVID-19 รวมถึงมีต้นทุนเพิ่มขึ้น
CHO ไตรมาส 1 ขาดทุน 157 ลบ. จากการชะลอคำสั่งซื้อของลูกค้าในประเทศและลูกค้าในกลุ่มสายการบินทั้งในประเทศและต่างประเทศที่ได้รับผลกระทบจากการแพร่ระบาดเชื้อไวรัส COVID-19 รวมถึงมีต้นทุนเพิ่มขึ้น
13 พ.ค. 2565

บริษัท ช ทวี จำกัด (มหาชน) หรือ CHO รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้  

สำหรับงวดไตรมาส 1/2565 บริษัทฯ มีผลขาดทุน อยู่ที่ 157.35 ล้านบาท เพิ่มขึ้น 169.15% จากงวดเดียวกันของปีก่อน ที่ขาดทุน 58.46 ล้านบาท เกิดจากต้นทุนรวมเพิ่มขึ้น 126.91 ล้านบาท หรือเพิ่มขึ้น 111.08% เมื่อเทียบจากงวดเดียวกันของปีก่อน เนื่องจากต้นทุนคงที่และการตั้งสำรองการด้อยค่างานระหว่างผลิต (Parts)
ทั้งนี้มีรายได้จากการขายและบริการจำนวน 59.60 ล้านบาท ลดลง 7.90 ล้านบาท หรือลดลง 11.70 % จากงวดเดียวกันของปีก่อน เนื่องมาจากความไม่แน่นอนของรายได้จากการชะลอคำสั่งซื้อของลูกค้าในประเทศและลูกค้าในกลุ่มสายการบินทั้งในประเทศและต่างประเทศที่ได้รับผลกระทบจากการแพร่ระบาดเชื้อไวรัส COVID-19 รวมถึงบริษัทได้พิจารณาและบันทึกการด้อยค่าต่างๆ รวมทั้งยังมีค่าใช้จ่ายคงที่ต้องบันทึกตามมาตรฐานบัญชีส่งผลให้มีผลการทุนสำหรับงวด